මාතර - කෝන්ගහහේන ප්‍රදේශයේ දී පියෙකු ඝාතනය කළ බවට පුතෙකු අත්අඩංගුවට ගෙන තිබෙනවා.නිවසක කාමරයක දයාසේන නම්  පුද්ගලයෙකු මියගොස් සිටින බවට ඊයේ(14)ලැබුණු තොරතුරක් මත පොලිසිය පරීක්ෂණ අරඹා ඇති බව සඳහන්.43 හැවිරිදි මෙම පුද්ගලයා ඊයේ(14) රාත්‍රී 9.30ට පමණ බීමතින් නිවසට පැමිණ ඇති බව පොලිස් පරීක්ෂනවලදී අනාවරණය වී තිබෙනවා.එහිදී 19 හැවිරිදි පුතා සමග ආරවුලක් ඇති වී පසුව එය දුරදිග ගොස් ඇතැයි වාර්තා වනවා.එම අවස්ථාවේදී පුතා විසින් පියාට පොල්ලකින් පහර දී ඇති බවයි පොලිසිය කියා සිටින්නේ.මරණයට සැකපිට පුතා අත්අඩංගුවට ගෙන තිබෙනවා.